एक नीज भारतीय सांघिक खेळ. गोंयांत 'हुतूतू', बंगालांत 'हुडू', दक्षिण भारतांत 'चेडुगुडु' आनी उतर भारतांत 'कबड्डी' ह्या नांवांन ह्या खेळाक वळखतात.
भारतांत हो खेळ खूब पूर्विल्ल्या काळासावन खेळटा. पूण ताची निर्मण केन्ना आनी कोण केली, हेविशींची नोंद मेळना. संत तुकारामाच्या अभंगांत ह्या खेळाचो उल्लेख 'हमामा' , 'हुंबरी' आनी 'हुतूतू' ह्या नांवांनी केल्लो दिसता.
कबड्डीचें खेळांगण, दादल्यांक, बायलांक तशेंच भुरग्यांक वेगवेगळें आसता. दादल्यांचे खेळांगण १२.५०X१० मी. तर बायलांचे आनी १४ वर्सा सकयल आशिल्ल्या बायलांचे खेळांगण ११X८ मी. आसता. बारा वर्सां सकल्या चलयांचे खळांगणे ९.५०X६.५० मी. आसता. बसपाची जातात तेन्ना हे बाद जाल्ले खेळगडे क्रमान आपल्या पंगडच्या अर्दांत भितर सरतात.
